स्वर्ण पदक विजेता दिव्यांग को बीडीओ ने किया सम्मानित
थापरनगर|गत 4 5 मार्च को राज्य स्तरीय दिव्यांग खेलकूद प्रतियोगिता में 100 मीटर दौड़ में निरसा के दिव्यांग लक्ष्मी सोनकर ने स्वर्ण पदक प्राप्त कर निरसा धनबाद जिले का नाम रोशन किया है। मंगलवार को लक्ष्मी सोनकर की इस सफलता पर निरसा बीडीओ मुकेश कुमार बाउरी सीओ कृष्ण कुमार मरांडी ने प्रखंड कार्यालय में शॉल भेंट कर सम्मानित किया। उक्त अवसर पर बीडीओ मुकेश बाउरी ने कहा कि,बहुत जल्द लक्ष्मी सोनकर को व्हील चेयर उपलब्ध करवाया जाएगा। आगामी 27 से 31 मार्च` के बीच जयपुर राजस्थान में आयोजित राष्ट्रीय दिव्यांग खेलकूद प्रतियोगिता में भी वह बेहतर प्रदर्शन कर निरसा राज्य का नाम रोशन करेंगे। उक्त अवसर पर लक्ष्मी सोनकर ने कहा कि,राष्ट्रीय स्तर की आयोजित प्रतियोगिता में भी वह बेहतर प्रदर्शन करेगा। मौके पर पंचायत प्रतिनिधि भी मौजूद थे।
awa_Deva hin_Deva